

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**IZGLĪTĪBAS UN KULTŪRAS JAUTĀJUMU**

**KOMITEJAS SĒDES PROTOKOLS**

2024.gada 24.oktobrī  **Nr.20**

Sēde sasaukta: plkst. 1100

Sēde atklāta: plkst. 1100

Sēdes veids:atklāta

Sēdes laikā tiek veikts audioieraksts

**Sēdi vada:**

Daugavpils valstspilsētas pašvaldības domes Izglītības un kultūras jautājumu komitejas priekšsēdētāja Līvija Jankovska

**Sēdē piedalās komitejas locekļi:**

Nataļja Kožanova

Jānis Lāčplēsis

Viktorija Sporāne - Hudojana

Ivars Šķinčs

Daugavpils valstspilsētas pašvaldības administrācijas darbinieki: E.Upeniece, I.Saveļjeva, R.Golovans, I.Šalkovskis, I.Prozore

Daugavpils valstspilsētas pašvaldības iestāžu darbinieki: V.Linkeviča, K.Ivancova, I.Onzule, D.Soldāne

**Sēdē nepiedalās komitejas locekļi:**

Anatolijs Gržibovskis

Aleksejs Vasiļjevs

**Sēdi protokolē:**

Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine – I.Lauska

**Darba kārtība:**

1. Par grozījumiem Daugavpils valstspilsētas pašvaldības domes 2024.gada 20.februāra lēmumā Nr.92 „Par finansējuma piešķiršanu Sporta organizācijām”.

2. Par izglītības nozares speciālista nepieciešamību Daugavpils pilsētā.

3. Par grozījumu Daugavpils valstspilsētas pašvaldības domes 2024.gada 29.augusta lēmumā Nr.457 „Par Daugavpils valstspilsētas pašvaldības iestādes „Daugavpils pilsētas Izglītības pārvalde” un padotības iestāžu maksas pakalpojumu cenrādi”.

4. Par atbalstu projektam un apropriācijas palielināšanu Daugavpils valstspilsētas pašvaldības iestādei „Daugavpils pilsētas Izglītības pārvalde” budžeta programmā „Eiropas Savienības un citu finanšu instrumentu finansētie projekti/pasākumi”.

5. Par Ziemassvētku noformējuma konkursa nolikuma apstiprināšanu.

PAPILDJAUTĀJUMS:

6. Par ilgtermiņa ieguldījumu norakstīšanu.

**1.**

**Par grozījumiem Daugavpils valstspilsētas pašvaldības domes 2024.gada 20.februāra lēmumā Nr.92 „Par finansējuma piešķiršanu Sporta organizācijām”**

Ziņo Daugavpils valstspilsētas pašvaldības iestādes „Jaunatnes lietu un sporta pārvalde” vadītāja V.Linkeviča.

I.Šķinčs precizē, vai tomēr palielinās finansējumu trijām, nevis divām organizācijām?

V.Linkeviča atbild, jā.

I.Šķinčs precizē, kopumā sanāk palielinās sešām organizācijām? Vai neliekas dīvaini, ka biedrība „Volejbola klubs „Ezerzeme””, (turpmāk – VK „Ezerzeme”), saņem finansējumu trīs dažādās pozīcijās? Piedāvā pievienot piebildi tabulā - VK „Ezerzeme” - vīrieši, VK „Ezerzeme” - jaunieši, VK „Ezerzeme” - sievietes, lai visiem būtu skaidrāk saprotams.

V.Linkeviča atbild, ka nākamgad tiks precizētas līgas, jo līdz šim nebija pieredzes, ka viena un tā pati organizācija saņem vairākas dotācijas, un lēmuma projektu papildinās ar sacensību nosaukumiem, lai būtu skaidri saprotams.

I.Šķinčs norāda ka, dokumentos ir redzams, ka iet runa par 2006. - 2008.gadā dzimušām meitenēm. Jautā, varbūt pēc sporta terminoloģijas koriģēt uz jaunietēm?

V.Linkeviča atbild, ka sacensībās piedalīsies gan jaunietes, gan pieaugušas meitenes.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: „par” – 5 (L.Jankovska, N.Kožanova, J.Lāčplēsis, V.Sporāne - Hudojana, I.Šķinčs), „pret” – nav, „atturas” – nav, **Izglītības un kultūras jautājumu komiteja nolemj**:

atbalstīt lēmuma projektu „Par grozījumiem Daugavpils valstspilsētas pašvaldības domes 2024.gada 20.februāra lēmumā Nr.92 „Par finansējuma piešķiršanu Sporta organizācijām”” un virzīt izskatīšanai **Finanšu komitejas sēdē** un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Daugavpils valstspilsētas pašvaldības domes deputāte, turpmāk – Domes deputāte (-s), N.Kožanova.

**2.**

**Par izglītības nozares speciālista nepieciešamību Daugavpils pilsētā**

Ziņo Daugavpils valstspilsētas pašvaldības iestādes „Daugavpils Draudzīgā aicinājuma vidusskola” direktore K.Ivancova.

Pamatojoties uz Pašvaldību likuma 4.panta pirmās daļas 4.punktu, izpildot Daugavpils pilsētas domes 2016.gada 14.jūnija saistošo noteikumu Nr. 25 „Par kārtību, kādā pašvaldība izīrē dzīvojamo telpu speciālistam” 6. punktā noteikto,

izskatot Daugavpils valstspilsētas pašvaldības iestādes „Daugavpils Draudzīgā aicinājuma vidusskolas” 17.10.2024. vēstuli „Par dienesta dzīvokļa telpas izīrēšanu speciālistam”, S.Petrovas 15.10.2024. iesniegumu,

ņemot vērā Daugavpils valstspilsētas pašvaldības domes 2023.gada 27.jūlija saistošo noteikumu Nr.8 „Daugavpils valstspilsētas pašvaldības nolikums” 28.1. punktā noteikto kompetenci,

atklāti balsojot: „par” – 5 (L.Jankovska, N.Kožanova, J.Lāčplēsis, V.Sporāne - Hudojana, I.Šķinčs), „pret” – nav, „atturas” – nav, **Izglītības un kultūras jautājumu komiteja atzīst**:

vispārējās vidējās izglītības skolotājas Svetlanas Petrovas nepieciešamību Daugavpils valstspilsētas pašvaldības iestādei „Daugavpils Draudzīgā aicinājuma vidusskola” un virza jautājumu lēmuma pieņemšanai Daugavpils valstspilsētas pašvaldības Mājokļu komisijas sēdē par dzīvojamās telpas izīrēšanu speciālistam.

**3.**

**Par atbalstu projektam un apropriācijas palielināšanu Daugavpils valstspilsētas pašvaldības iestādei „Daugavpils pilsētas Izglītības pārvalde” budžeta programmā „Eiropas Savienības un citu finanšu instrumentu finansētie projekti/pasākumi”**

Ziņo Daugavpils valstspilsētas pašvaldības iestādes „Daugavpils pilsētas Izglītības pārvalde” izglītības metodiķe pieaugušo izglītības jautājumos I.Onzule(darba kārtības 4.jautājums).

I.Onzule īsumā izklāsta projekta būtību.

I.Šķinčs precizē, vai trīs DigiCom līmeņi ir tie, kuri tika nosaukti?

I.Onzule atbild, jā.

I.Šķinčs jautā, pieteikumā ir norādīti - astoņi mentori, vai ir tik daudz mentoru?

I.Onzule atbild, ka no pašvaldības tiks izvirzīti 8 mentori, kuriem būs trīs dienu apmācības pa 8 stundām.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: „par” – 5 (L.Jankovska, N.Kožanova, J.Lāčplēsis, V.Sporāne - Hudojana, I.Šķinčs), „pret” – nav, „atturas” – nav, **Izglītības un kultūras jautājumu komiteja nolemj**:

atbalstīt lēmuma projektu „Par atbalstu projektam un apropriācijas palielināšanu Daugavpils valstspilsētas pašvaldības iestādei „Daugavpils pilsētas Izglītības pārvalde” budžeta programmā „Eiropas Savienības un citu finanšu instrumentu finansētie projekti/pasākumi”” un virzīt izskatīšanai **Finanšu komitejas sēdē un** Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas priekšsēdētāja L.Jankovska.

**4.**

**Par grozījumu Daugavpils valstspilsētas pašvaldības domes 2024.gada 29.augusta lēmumā Nr.457 „Par Daugavpils valstspilsētas pašvaldības iestādes „Daugavpils pilsētas Izglītības pārvalde” un padotības iestāžu maksas pakalpojumu cenrādi”**

Ziņo Daugavpils pašvaldības centrālās pārvaldes Finanšu departamenta vadītāja E.Upeniece (darba kārtības 3.jautājums).

I.Šķinčs precizē, kā tas ir saistīts ar Daugavpils valstspilsētas pašvaldības budžeta iestādēm? Bet jau tika minēts, ka saistīts ar Sporta skolu.

E.Upeniece piebilst, jā tas ir domāts par Sporta skolu.

I.Šķinčs atzīmē, ka skolām pieaugs izdevumi.

E.Upeniece piekrīt, ka skolām pieaugs izdevumi un būs jākompensē no Pašvaldības budžeta. Nākamgad izskatot budžetu tiks ņemts vērā šis apstāklis.

I.Šķinčs atzīmē, ka šogad pieprasījums pēc baseina ir ļoti liels.

E.Upeniece piebilst, ka Sporta skola griezās pie vispārizglītojošās skolas ar lūgumu izmantot šo baseinu, un vispārizglītojošai skolai tie ir papildus izdevumi, kuriem nav līdzekļu.

I.Šķinčs atzīmē, ka papildus līdzekļi netika piešķirti.

E.Upeniece piebilst, ka nākamgad tiks izskatīts šis jautājums.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: „par” – 5 (L.Jankovska, N.Kožanova, J.Lāčplēsis, V.Sporāne - Hudojana, I.Šķinčs), „pret” – nav, „atturas” – nav, **Izglītības un kultūras jautājumu komiteja nolemj**:

atbalstīt lēmuma projektu „Par grozījumu Daugavpils valstspilsētas pašvaldības domes 2024.gada 29.augusta lēmumā Nr.457 „Par Daugavpils valstspilsētas pašvaldības iestādes „Daugavpils pilsētas Izglītības pārvalde” un padotības iestāžu maksas pakalpojumu cenrādi”” un virzīt izskatīšanai **Finanšu komitejas sēdē** un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas priekšsēdētāja L.Jankovska.

**5.**

**Par Ziemassvētku noformējuma konkursa nolikuma apstiprināšanu**

Ziņo Daugavpils pašvaldības centrālās pārvaldes Sabiedrisko attiecību un tūrisma departamenta vadītājas vietniece I.Saveļjeva.

I.Šķinčs precizē, ko nozīmē „pīlādžogas ar zelta zaru elementiem”, vai būs jāņem zelts?

I.Saveļjeva atbild, ka varētu būt zeltīti elementi, varētu būt katra radošā izpausme.

L.Jankovska norāda, ka nepieciešams precizēt, jo var interpretēt dažādi.

N.Kožanova jautā R.Golovaņam, vai konkursā var piedalīties pašvaldības iestādes? Piemēram, ja „Krievu kultūras centrs”, kas ir Daugavpils valstspilsētas pašvadības iestādes „Vienības nams” struktūrvienība, piedalīsies konkursā, vai šajā gadījumā būs interešu konflikts?

R.Golovans skaidro, ka tagad iet runa par konkursa nolikumu, kritērijiem un jebkura iestāde var piedalīties, ņemot vērā nolikuma nosacījumus.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: „par” – 5 (L.Jankovska, N.Kožanova, J.Lāčplēsis, V.Sporāne - Hudojana, I.Šķinčs), „pret” – nav, „atturas” – nav, **Izglītības un kultūras jautājumu komiteja nolemj**:

atbalstīt lēmuma projektu „Par Ziemassvētku noformējuma konkursa nolikuma apstiprināšanu” un virzīt izskatīšanai **Finanšu komitejas sēdē** un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas priekšsēdētāja L.Jankovska.

**6.**

**Par ilgtermiņa ieguldījumu norakstīšanu**

Ziņo Daugavpils valstspilsētas pašvaldības iestādes „Vienības nams” vadītāja D.Soldāne.

I.Šķinčs jautā, vai ir plānots iegādāties vietā citu automobili?

D.Soldāne atbild, nē.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: „par” – 5 (L.Jankovska, N.Kožanova, J.Lāčplēsis, V.Sporāne - Hudojana, I.Šķinčs), „pret” – nav, „atturas” – nav, **Izglītības un kultūras jautājumu komiteja nolemj**:

atbalstīt lēmuma projektu „Par ilgtermiņa ieguldījumu norakstīšanu” un virzīt izskatīšanai **Finanšu komitejas sēdē** un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Domes deputāte N.Kožanova.

Sēde slēgta plkst. 1116

Izglītības un kultūras jautājumu

komitejas priekšsēdētāja  /personiskais paraksts/ L.Jankovska

Protokoliste:

Daugavpils pašvaldības centrālās pārvaldes

Administratīvā departamenta Lietvedības un

saimnieciskā nodrošinājuma nodaļas

Lietvedības pārzine /personiskais paraksts/ I.Lauska